**Mi-e sufletul de tine plin**

*Vîrzob Adriana-Monica*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-e sufletul de tine plin

și-mi curgi prin vene atât de lin

culeg scântei ce nu se sting

stele ce raze de soare-nving.

Mi-e sufletul al tău cu tot

cu lacrimi, ploi, cu-ntreg potop

de zâmbete, amintiri tatuate

în suflet pe veci imprimate.

Mi-e sufletul când ploi, când soare

Mi-e sufletul de pasăre într-o închisoare

Mi-e sufletul al tău pe veci

Mi-e trupul acestei lumi tăcute, reci.

Îmi curgi prin vene până-n suflet

Alergi prin gânduri pân-la răsuflet

Mi-e sufletul de tine tot

Îmi ești blestem, mi-ești antidot.